Днес стандартно се говори за хирургично лечение само на чернодробни метастази на колоректалния рак. Заедно с това в някои подходящи и добре преценени случаи е възможно отстраняване на чернодробни метастази на рак на гърдата, стомаха, някои тумори на панкреаса, хормоносекретиращи тумори, тумори на тестисите, яйчниците и бъбреците, с което се удължава прогнозната продължителност на живота на пациентите.